Downloaded from YTS.MX
Official YIFY movies site: YTS.MX
अपने लिए साथी खोज रहे हैं? सोल कॉनेक्स
आँख का एक आसान सा टेस्ट
कृपया पीली लाइन के पीछे खड़े रहें।
अब विज्ञान के ज़रिए ढूँढें अपना सोल मेट यानी ख़ास साथी
आज ही अपना टेस्ट बुक करें
57,24,144 पहले ही अपने लिए उपयुक्त साथी ढूँढ चुके हैं
58,30,849 क्या आप नहीं जानना चाहेंगे?
61,55,289 अब विज्ञान आपका सोल मेट ढूँढ सकता है
सोल कॉनेक्स
आज ही अपना टेस्ट बुक करें
- हे। - हैलो।
- कैसे हो तुम? - अच्छा हूँ। तुम कैसी हो?
अच्छी हूँ।
ठीक है। चलो। मेरे पास लंच के लिए सिर्फ़ एक घंटा है।
इसमें मज़ा आएगा। है ना?
इस बात पर मुझे काफ़ी शक है।
"हाँ, लॉरा। इसमें काफ़ी ज़्यादा मज़ा आएगा।"
ठीक है, चलो। इससे फ़ारिग़ होते हैं।
ऑल ऑफ़ यू
चलो, चलो, चलो।
इसमें मज़ा आया।
इस स्टेशन पर बिना सीढ़ियों के आने-जाने की व्यवस्था है।
पता है यह हमारी दोस्ती को ख़राब कर देगा।
- नहीं, ऐसा नहीं होगा। - ऐसा ही होगा। यह सब कुछ ख़त्म कर देगा।
क्यों?
हमारी पहचान के जिस भी व्यक्ति ने वह टेस्ट दिया है, जैसे ही वे अपने सोल मेट से मिले,
हमारी ज़िंदगी से ग़ायब हो गए।
यह सच नहीं है।
टेस्ट देने के तुरंत बाद सबके साथ यही होता है।
इस कमबख़्त टेस्ट की वजह से हम कई अच्छे लोगों को खो चुके हैं।
वे युद्ध लड़ने नहीं गए हैं, साइमन।
नहीं, उनके साथ तो और भी बुरा हुआ है। उन्हें प्यार हो गया है।
अगर वह, लगभग, सौ साल का हुआ तो?
फिर मैं उसे उसके मरते दम तक प्यार करूँगी।
ठीक है। यूनिवर्सिटी से ऐसे किसी एक दोस्त का नाम बताओ, जो टेस्ट देने के बाद अभी भी हमसे मिलता है।
- जोना। - जोना और विकी द वॉर्टेक्स?
नहीं। जबसे वह उससे मिला है, वह तो मैसेज तक का जवाब नहीं देता।
मुमकिन है जोना ने उसे मार दिया हो और हमें पता भी नहीं।
या हो सकता है वह ख़ुश हो।
हाँ, शायद वह किसी बेसमेंट में पड़ा ख़ुश होगा, हाथ-पैर बंधे हुए, मुँह में ठुँसी जुराब के साथ चिल्लाता हुआ।
ठीक है। हम पहुँच गए।
मैंने सही फ़ैसला लिया है ना?
नहीं। यह बहुत ख़राब फ़ैसला है।
बढ़िया। शुक्रिया।
मेरा नाम लॉरा शार्प है। मैं यहाँ टेस्ट के लिए आयी हूँ।
स्वागत है, मिस शार्प।
क्या आप अपना बाक़ी का भुगतान करना चाहेंगी?
सोल कॉनेक्स में आपका स्वागत है।
पलक झपकते ही अपने लिए एक उपयुक्त साथी ढूँढें।
भगवान।
यह जो भी होगा, उसे मेरे पैसे वापस देने होंगे।
मैं उससे सबसे पहले यही बात करूँगी।
हाँ, झिझक मिटाने के लिए अच्छी शुरुआत होगी।
इससे याद आया, मैंने ऐंड्रिया से पूछा था कि क्या वह तुम्हारे साथ डेट पर जाएगी और उसने हाँ कहा।
वह महाकाय?
वह महाकाय नहीं है।
वह लगभग सात फ़ुट लम्बी है। तकनीकी रूप से उसे महाकाय ही कहेंगे।
ठीक है। मैं उससे तुम्हारा टाँका नहीं भिड़वाऊँगी और तुम अकेले ही मर जाओगे।
बढ़िया।
यहाँ, सोल कॉनेक्स में, हम ख़ुशी के विज्ञान को समझते हैं।
तुम अभी भी यह टेस्ट दे सकते हो। अभी बहुत देर नहीं हुई है।
मैं यह नहीं करना चाहता।
इसके बजाय मैं अपना सोल मेट ख़ुद ढूँढना चाहूँगा।
क्या असल मक़सद यही नहीं है? इस तलाश से गुज़रना।
- तुम इसका सारा मज़ा किरकिरा कर रही हो। - नहीं, मैं नहीं कर रही।
हाँ, तुम कर रही हो। वरना, हम तोहफ़ों को पैक क्यों करते हैं?
क्यों न सीधा कह दिया जाए, "यह लो। तुम्हारा तोहफ़ा एक कमबख़्त टोस्टर है।
मैरी क्रिसमस। मैं चला।"
क्योंकि ऐसा करना बहुत ख़राब होगा।
तुम यही कर रही हो।
सच में।
"रिलेशनशिप स्टेटस।"
कमबख़्त दुखद?
जैसे तुम बहुत ख़ुश हो।
और आप सीधे ऊपर दूसरी मंज़िल पर चले जाएँ।
यह करने के लिए शुक्रिया।
बेशक।
मैं हमारे साथ के आख़िरी दिन का पूरा मज़ा लेना चाहता था।
चुप करो।
इसके बाद भी हम एक दूसरे से हमेशा मिलते रहेंगे।
वादा रहा।
और तुम्हें पूरा यक़ीन है कि तुम यह सब डैन की वजह से नहीं कर रही हो?
नहीं।
मतलब, शायद वह भी एक छोटी वजह रहा हो।
उसके साथ का वह दौर डरावना था।
हाँ।
डैड उससे नफ़रत करते थे।
उन्होंने धमकी दी थी कि अगर हमने शादी की तो वह मुझसे रिश्ता तोड़ लेंगे।
वह होशियार आदमी हैं।
मिस शार्प, आपके टेस्ट की तैयारी हो चुकी है।
ठीक है। तो, यह दोस्ती शानदार रही।
तुम्हें जानना मेरे लिए ख़ुशी की बात थी।
मत करो।
जाओ। अपना टोस्टर ले लो।
तो, हम बस आपका रक्तचाप मापेंगे,
और फिर दूसरे चरण की प्रक्रिया पूरी करेंगे।
सुनो।
मुझे हर दिन तुम्हारी याद आएगी।
अह-ओह।
येय!
क्या तुम जश्न मनाने वाले हो?
मेरे लिए? नहीं। तुम्हारे लिए? हाँ।
- ऑ, नहीं। साइमन, मुझे अफ़सोस है। - नहीं, कोई बात नहीं। मेरा ज़्यादा मन भी नहीं था।
उसमें बहुत काम करना पड़ता। तुम्हें पता है मुझे काम करना पसंद नहीं।
- फिर तो यह अच्छी ख़बर है। बधाई हो। - यह बहुत अच्छी ख़बर है।
लेकिन सच में, लॉन्च के लिए बधाई हो। यह बहुत बड़ी बात है। मैं तुमसे बहुत प्रभावित हूँ।
- मुझे लगता है शायद ऐंड्रिया आएगी। - महाकाय?
- वह तुमसे बस थोड़ी ही लम्बी है। - तो, वह महाकाय है।
- तुम कमीने हो। यह बंदा है। - बंदा मैं हूँ।
क्या लूकस आया है?
नहीं। उसे इसमें ज़्यादा दिलचस्पी नहीं है।
अफ़सोस की बात है।
हाँ, वह थोड़ा भोंदू है। लेकिन वह मेरा भोंदू है और मैं उससे प्यार करती हूँ।
बढ़िया।
वैसे बता दूँ, आज रात सब लोग टल्ली होने वाले हैं।
ओह, नहीं।
हाँ, हम जश्न मना रहे हैं।
ये रहे वे लोग! दोस्तों, यह मेरा दोस्त, साइमन है।
हैलो। कैसे हो तुम?
- हैलो। तुम्हारा नाम क्या है? - जोशुआ।
जोशुआ। तुमसे मिलकर अच्छा लगा। हाँ।
मैं लॉरा को यूनिवर्सिटी के समय से जानता हूँ, जब यह, लगभग 20 साल की थी।
- तो यह बड़ी बात है। मुझे बहुत नाज़ है। - हाँ।
- हाँ, हम सबको इस पर बहुत नाज़ है। - हाँ, हाँ, हाँ।
- तुमने कुछ भी ग़लत नहीं किया है। - मैंने किया है। मैंने उसे धोखा दिया।
मुझे नहीं लगता कि तुमने उसे धोखा दिया है।
- तुमने कुछ भी ग़लत नहीं किया है। - धत्।
सब ठीक है?
हाँ, यह कितना प्यारा है।
मतलब, मैं लूकस से कुछ भी झूठ-मूठ कह दूँगी,
और फिर उसे लगता है कि मैं दिल से कह रही हूँ और फिर पता चलता है मैं सच में दिल से कह रही थी।
जैसे, "तुमसे दूर रहकर मेरे अंदर कुछ-कुछ होता है।"
यह सुनकर मेरे अंदर कुछ हो गया।
- क्या यह बहुत बुरा है? - यह बहुत ज़्यादा बुरा है।
क्या ऐसे पता चलता है कि तुम लोग सोल मेट हो?
हाँ, मुझे लगता है यह उसकी शुरुआत है।
बढ़िया।
मुझे इससे बहुत उम्मीदें हैं।
- हैलो! - हैलो!
- तुम आ गयीं। - सच में।
सच में, ग़ज़ब हो गया।
यह साइमन है। साइमन, यह ऐंड्रिया है।
हाय, ऐंड्रिया। मिलकर अच्छा लगा।
- हैलो, साइमन। तुम ठीक हो? - हाँ।
ऐंड्रिया नर्सिंग के पेशे में है, तो यह बहुत बड़ी बात है कि यह आ गयी।
ओह, बढ़िया। यह शानदार है।
साइमन पत्रकारिता के क्षेत्र में है, तो शायद तुम लोगों के काम में कहीं कुछ मेल हो सकता है।
पता नहीं।
लेकिन तुम लोगों को ड्रिंक लेनी चाहिए, फिर मैं थोड़ी देर में तुमसे यहीं मिलती हूँ।
- ठीक है। - हाँ।
तुम ड्रिंक लोगी?
नहीं, मुझे नहीं चाहिए। मुझे नहीं चाहिए।
- तुम ड्रिंक लोगे? - तुम ड्रिंक लोगी?
- हाँ, प्लीज़। - ठीक है। चलो, तुम्हारे लिए ड्रिंक लेते हैं।
- यह तुम्हारा तोहफ़ा है। - अह-ओह।
ओह, सच में?
अरे। तुम ठीक हो?
हे। हाँ। तुम कैसे हो?
मैं अच्छा हूँ। क्या हो रहा है?
मैं बस लूक को मैसेज कर रही हूँ।
- हाँ। हाँ, हाँ। - सब ठीक है?
मैं बस उसे गुड नाइट कह रही हूँ और उसे चुम्मियाँ और अश्लील चीज़ें भेज रही हूँ।
उसे यह मत बताना कि मैं सिगरेट पी रही हूँ।
क्यों नहीं? वह क्या करेगा?
मुझे बेसमेंट में बंद कर देगा।
मुझे तो यह अच्छा लगेगा।
डैड उसे बहुत पसंद करते हैं।
- सच में? - हाँ।
उन्हें लगता है कि वह, मतलब, दुनिया का सबसे अच्छा आदमी है। वह उससे बहुत प्रभावित हैं।
यह बुरी बात है?
नहीं, लेकिन मुझे इसकी आदत नहीं है।
पता है, वह ग्लासगो से यहाँ रहने आने वाला है, तो तब हम साथ रहेंगे।
सच में?
वाह।
यह बहुत बड़ी बात है।
बधाई हो।
- बड़े लोगों वाले काम। - बड़े लोगों वाले काम।
यह सब कुछ बहुत जल्दी हो गया।
तुम्हें पता है जब मैं उससे पहली बार मिली थी, मुझे वह ख़ास पसंद नहीं आया था?
मुझे लगा था कि शायद उनसे कोई ग़लती हो गयी होगी।
और फिर तुम्हारे कंधे ढीले पड़ गए और तुम्हारा पूरा बदन आराम महसूस करने लगा।
और तुमने मुझसे कहा था, "और मुझे लगा जैसे मैं परिवार के बीच हूँ।"
और मैंने सोचा, तो, मुझे नहीं लगता फिर तुम्हें उसके साथ सोना चाहिए।
यह एक बहुत अच्छी कहानी है। माफ़ करना।
ऐंड्रिया कहाँ है?
मुझे लगता है वह तुम्हारे दोस्तों के साथ नाच रही है।
उसका सिर छत से टकराता रहता है।
वह बहुत अच्छी है, है ना? मतलब, ऐसा लग रहा था कि तुम्हें वह काफ़ी पसंद वग़ैरह है।
वह वाक़ई अच्छी है। सही बात है।
तुम्हें उसे डेट करना चाहिए और फिर हम सब डबल डेट पर जा सकते हैं।
डबल डेट? सुनकर ही रोंगटे खड़े हो गए।
चलो। हमें वापस चलना चाहिए।
मैं भूल गयी अपना...
अपना पानी ले लो।
- अपनी कमबख़्त सिगरेट बुझा दो। - नहीं, मैं अभी भी सिगरेट पी रही हूँ।
यह बकवास आदत है।
वह वहाँ है।
- हैलो! - हैलो! आ गए तुम।
येय!
बीच में एक बड़ी सी चुम्मी। आ जाओ!
- मेरी चुम्मी कहाँ है? - ठीक है।
तुम दोनों का चक्कर क्या है?
क्या मतलब है तुम्हारा?
तुम लोग एक दूसरे के बहुत, बहुत, बहुत क़रीब हो।
हम यूनिवर्सिटी में साथ पढ़े थे। हम एक दूसरे के सबसे अच्छे दोस्त हैं।
सबसे अच्छे दोस्त जिन्होंने कभी...
डेट नहीं किया?
तुम कहाँ रहते हो?
वॉकसॉल, तुम?
- क्लैपहैम। - क्या बात कर रही हो?
- तुम घर कैसे जाओगे? - तुम घर कैसे...
- टैक्सी। अच्छा। - टैक्सी।
आगे बढ़! कमबख़्त आगे बढ़!
- हे। तुम ठीक हो? - हाँ।
माफ़ करना मुझे देर हो गयी।
हर कोई कमबख़्त तय गति सीमा में ही चल रहा था।
तुम ठीक हो? हम, लगभग, दस मिनट में पहुँच जाएँगे, ठीक है?
यह डराने वाली चीज़ है, है ना?
- तुमने नयी कार ले ली? - हाँ।
क्या तुम अपनी अधेड़ उम्र को लेकर हताश थे, जो मैं नहीं देख पायी?
यह वाइप क्लीन है?
क्या हम इस बारे में बात नहीं करेंगे?
अगर मैं किसी पार्किंग लॉट में यह कार देखती,
तो मुझे लगता कि कार का मालिक बदक़िस्मती से अपनी मर्दानगी खो चुका है,
और अब उसे इस दिखावटी गाड़ी में घूमना पड़ रहा है।
तुम बहुत बुरी हो। यह एक अच्छी कार है।
तुमने ऐंड्रिया से क्या कहा?
मैंने कुछ नहीं कहा।
मुझे नहीं पता था कि तुम किसी को कुछ बताना चाहती हो या नहीं।
क्या वह घर पर है?
नहीं। वह काम पर गयी है।
ओह, धत्। माफ़ करना।
- क्या? ओह, भगवान। - मैं इसके पैसे दे दूँगी।
पर यह वाइप क्लीन है, तो कोई बात नहीं।
मेरे जिम बैग में कुछ होगा। ज़रा रुको।
यह लो।
- माफ़ करना। - प्लीज़ माफ़ी मत माँगो। अफ़सोस तो मुझे है।
क्या मैंने तुम्हें बताया था उस दिन क्या हुआ?
क्या मैंने तुम्हें रविवार के बारे में बताया था?
तो, मैंने और ऐंड्रिया ने सुबह-सुबह सेक्स किया, ठीक है।
और वह बहुत अच्छा रहा। वह बहुत अच्छा मॉर्निंग सेक्स था।
बहुत ख़ूब।
हाँ, वह इतना अच्छा था, मुझे लगता है लोग उसके बारे में लिखेंगे।
हम दोनों ख़ुद से बहुत ख़ुश थे।
और हम दोनों सुकून से लेटे हुए थे, और वह, मतलब, सच में बहुत सुंदर पल था।
और हम वहाँ संवेदना और प्यार में डूबे हुए लेटे थे,
और उसने मेरी आँखों में देखा और कहा,
"क्यों ना मैं हमारे लिए थोड़ा नाश्ता बना दूँ
और फिर हम किसान मंडी में चक्कर लगा आते हैं?"
नहीं। तुमने क्या कहा?
मैंने कहा, "क्यों ना तुम कमबख़्त मुझे गोली मार दो?"
ओह, धत्, साइमन।
वह... मुझे लगता है वह काफ़ी नाराज़ हो गयी थी।
कभी-कभी कपल्स को यह करना पड़ता है, समझ रहे हो?
आपको उबाऊ चीज़ें साथ में करनी पड़ेंगी। यह एक तरह का दस्तूर है।
क्यों? यह दस्तूर किसने बनाया?
किसान मंडी में आख़िर होता भी क्या है?
क्या वहाँ किसान बिक रहे हैं? वहाँ क्या बिक रहा है?
क्या चबूतरों पर बैठे किसान, मतलब, वहाँ नीलाम हो रहे हैं?
- और वे कहते हैं, "यह एक अच्छा किसान है।" - चुप करो!
"हम इसे कबाब खिलाकर मोटा कर सकते हैं। यह स्वादिष्ट है।"
पता नहीं उसने अभी तक तुम्हें छोड़ा कैसे नहीं।
मुझे लगता है उसे बस घर से बाहर जाने का रास्ता नहीं मिल रहा है।
100 प्रतिशत गारंटी आज ही अपना टेस्ट बुक करें
कम से कम तुम्हें एक अच्छी नयी ड्रेस तो मिल गयी।
और मुझे ड्रग्स भी मिली हैं।
आज का दिन काफ़ी अच्छा है।
अच्छा है।
मैं तुमसे तुम्हारे प्रमोशन के बारे में नहीं पूछ पायी।
मुझे नहीं मिला। अमाल को मिल गया।
- अमाल कौन है? - नया बंदा है। हर कोई उसे पसंद करता है।
मुझे अमाल से नफ़रत है।
वह समाज सेवा करता है और दिखने में काफ़ी तगड़ा है।
- क्या कमीना आदमी है। - हाँ।
मुझे अफ़सोस है।
नहीं, कोई बात नहीं।
अब मैं, मतलब, अपनी टीम का सबसे बड़ा सदस्य हूँ, तो यह अच्छा है, है ना?
हाँ। यह काफ़ी अच्छा है।
- काफ़ी अच्छा। - हाँ, बहुत अच्छा।
तो, तुम क्या करोगे?
- ख़ुद को मार डालूँगा। - बढ़िया।
या...
पता नहीं। शायद अपना कोई काम शुरू करूँगा।
तुम्हें यह करना चाहिए।
शायद मैं करूँगा।
तुम तो अभी से पीछे हट रहे हो।
माफ़ करना मैं तुमसे इतने समय से नहीं मिला।
ऐंड्रिया पीएचडी के लिए बहुत मेहनत कर रही है,
और मैं, मतलब, प्रमोशन वग़ैरह न मिलने की वजह से।
कोई बात नहीं। मतलब, हम दोनों को अपनी-अपनी ज़िंदगियाँ है।
मुझे बस तुम्हारी बहुत याद आती थी।
मुझे भी।
क्या मैं तुमसे कुछ पूछ सकता हूँ?
क्या तुम्हें लगता है कि तुम्हारी नर्स का सिर बहुत ज़्यादा छोटा है?
जैसे, वह... मतलब, अंगूर भी उससे बड़ा ही होगा।
जैसे, अंगूर का बीज।
पता नहीं वह अपने दाँतों को ब्रश कैसे करती है। कहाँ...
इतने छोटे टूथब्रश तो नहीं बनते।
मुझे उसके सिर की यांत्रिकी समझ नहीं आती।
- तुम ठीक हो? - हाँ, हाँ, हाँ।
- क्या मैं किसी को बुलाऊँ? - नहीं, नहीं, नहीं। बस बैठे रहो।
जान। जान, मुझे माफ़ कर दो।
- मैं बहुत, बहुत शर्मिंदा हूँ। - हे।
मैं बस यहाँ से बहुत दूर था।
- तुम ठीक हो? - हाँ।
मुझे माफ़ कर दो। क्या हो रहा है?
मैं नर्स से मिल चुकी हूँ, और अब हमें विशेषज्ञ से मिलने का इंतज़ार करना है।
ठीक है।
उन्होंने कहा बहुत जल्द कोई आकर इसे ले जाएगा।
सुनो, यहाँ आने के लिए बहुत-बहुत शुक्रिया।
- यहाँ आने के लिए शुक्रिया, सच में। - बेशक। हाँ।
मैं तुम्हारा आभारी हूँ।
ठीक है। तो, उन्होंने क्या कहा है?
तो, उन्होंने मेरा रक्तचाप मापा है और उन्होंने मेरा ख़ून ले लिया है,
और अब हमें बस एक स्कैन का इंतज़ार करना है, तभी हमें कुछ पता चल पाएगा।
- ज़रा रुको। मैं किसी से बात करता हूँ। - नहीं, कोई बात नहीं।
नहीं। किसी नर्स को लेकर आता हूँ। हमें जल्दी करनी होगी।
- हैलो। ज़रा सुनिए। माफ़ करिएगा। - हाँ। हैलो।
मुझे माफ़ करिएगा।
मैं जाता हूँ।
शुक्रिया।
ठीक है। तो, मुझे सब कुछ बताओ क्या हुआ था।
मुझे माफ़ कर दो।
तुम ठीक हो?
हाँ।
पक्का?
हाँ, पक्का।
चलो।
- यह जगह बढ़िया है। - बहुत अच्छी।
- अच्छी पसंद है। मुझे सजावट पसंद आयी। - शुक्रिया, सर।
आप सच में... आप यह भी भूल जाते हैं कि लोग अभी भी बाहर जाते हैं और बाहर जाकर मज़े करते हैं और...
देखो, हमें बहुत ख़ुशी है कि तुम्हारी पहली नाइट आउट हमारे साथ हो रही है।
हम सबको एक साथ मिले हुए काफ़ी समय भी हो चुका था।
तुम लोग बच्चा पैदा करने में जो व्यस्त थे।
- हाँ। - हाँ, सच कहा। हम व्यस्त रहे हैं।
- वह कैसी है? - वह अच्छी है।
वह थोड़ी आलू जैसी दिखती है।
- नहीं। - हाँ, यह तो हमें देखना पड़ेगा।
वह एक प्यारा सा आलू है।
- यह रही उसकी तस्वीर। - प्लीज़ तस्वीरें भेज दो।
- भेज दीं। - ठीक है।
- यह एक बहुत प्यारा आलू है। - शुक्रिया।
काम कैसा चल रहा है, लूकस?
ठीक चल रहा है। हम लैब को सेंट जॉर्ज में शिफ़्ट कर रहे हैं, तो...
दक्षिण लंदन।
पता है अब हम वॉकसॉल में रहते हैं।
- ओह, बढ़िया। - पता नहीं अगर मैं... हाँ।
- वहाँ सब अच्छा है? - हाँ, बढ़िया।
- तुम दोनों कभी साथ में लंच कर सकते हो। - ज़रूर।
- बिल्कुल। - हाँ।
तो, बच्चे के साथ कौन है?
- लॉरा की माँ आयी हुई हैं। - हाँ।
मेरे डैड की देखभाल के लिए एक नर्स आजकल घर पर रहती है,
तो मेरी मॉम बाहर निकलने का कोई भी मौक़ा हाथ से नहीं जाने देतीं।
क्या हुआ?
कुछ नहीं। उनके फेफड़े सही से काम नहीं कर रहे हैं,
तो हाँ, इस समय उनकी देखभाल के लिए हर समय कोई चाहिए।
- दुःख की बात है। - माफ़ करना। मुझे नहीं पता था।
कोई बात नहीं। मतलब, लम्बे समय से हमारी बात नहीं हुई है।
हाँ।
ऐंड्रिया, तुम टीचर हो?
हॉलोवे में लेक्चरर। हाँ।
मेरा विषय डिजिटल मैनेजमेंट है, तो यह सुनने में जितना उबाऊ लगता है, असल में भी उतना ही उबाऊ है।
नहीं, यह सच नहीं है। मैंने इसके लेक्चर पढ़े हैं। वे बहुत बढ़िया हैं।
यह बीच-बीच में काफ़ी डिजिटल चुटकुले डाल देती है।
हम इतने समय से तुम लोगों से मिले क्यों नहीं?
क्योंकि हम ज़िम्मेदारियाँ निभाने में व्यस्त थे।
और वह कैसा रहा?
- बहुत बेकार। मुझे वह करना बिल्कुल पसंद नहीं। - वह सबसे बुरा है।
- वह कमबख़्त एक बुरे सपने जैसा है। - तुम्हारी हालत तो वाक़ई बहुत बुरी है।
सच बात है।
क्या आप ऑर्डर करना चाहेंगे?
हमने अभी यह देखा तक नहीं। माफ़ करना।
ऐंड्रिया के कैम्पस में,
एक ऐसी जगह है जहाँ लोगों के कपल्स तो हैं ही, लेकिन तीन और चार लोगों के समूह भी हैं...
चार लोगों के समूह।
और, मतलब, उनमें से दो एक दूसरे के सोल मेट हैं, लेकिन बाक़ी दो सोल मेट नहीं हैं,
- लेकिन उन सबके आपस में शारीरिक सम्बन्ध हैं और... - सच में?
- ...और वे ख़ुश हैं। है ना? वे ख़ुश हैं? - हाँ।
- वे सोल मेट हैं? - मुझे यह पसंद आया।
मतलब, हाँ। मैं थोड़ी दूरी बनाकर रखती हूँ, लेकिन मुझे लगता है वे ख़ुश दिखते हैं।
हाँ, ज़रूर ख़ुश होंगे।
मुझे लगता है यह टेस्ट लोगों को ऐसा महसूस करवाता है कि उनके लिए भी दुनिया में एक व्यक्ति है,
लेकिन मैं यह नहीं मानती कि प्यार सिर्फ़ दो लोगों के बीच की बात है।
वैसे, सच तो यही है। अनुभव यही कहता है।
अब हमने तो टेस्ट दिया है,
तो हम उस एक इंसान को जानते हैं जिसे हमें प्यार करना है, और बाक़ी सब बस...
- पता नहीं, मतलब... - सतही है?
नहीं। मेरा मतलब, नहीं... सतही नहीं।
पता नहीं। यह मुश्किल है। मतलब...
कोई जो आपकी ज़िंदगी के हाशिए पर हो।
- दिलकश। - नहीं, मेरा वह मतलब नहीं है। नहीं।
लेकिन, अरे, अगर तुम नहीं होते, तुमने लॉरा को पैसे नहीं दिए होते
और तुम उसे टेस्ट के लिए नहीं ले गए होते,
तो मैं इससे कभी नहीं मिल पाता, तो...
- इसने अभी तक वे पैसे लौटाए नहीं हैं। - हाँ।
- ओह, सच में? - हाँ।
क्या? उसे टेस्ट के लिए तुम ले गए थे?
- हाँ। - मुझे यह नहीं पता था।
हाँ, कभी बात ही नहीं हुई।
तुमने कभी मुझे बताया नहीं।
- कभी बात नहीं हुई। - ठीक है।
टेस्ट को लेकर अब मेरा मन थोड़ा डगमगा रहा है।
- ओह, अच्छा। यह सुनकर अच्छा लगा। - नहीं।
मतलब, ज़ाहिर है, हम बहुत ख़ुशक़िस्मत हैं और हमें एक दूसरे से प्यार है और यह बहुत अच्छी बात है।
- "अच्छी बात।" - लेकिन मैं दूसरे शब्दों में कहती हूँ।
मैं बहुत ख़ुश हूँ कि मैंने वह टेस्ट दिया।
मैं बहुत ख़ुश हूँ कि हम साथ हैं और एक दूसरे से प्यार करते हैं और जो कुछ भी हमारे बीच है,
लेकिन मैंने सोचा था कि उससे मेरी ज़िंदगी एक तरह से सीधे रास्ते पर आ जाएगी,
और मैंने सोचा था कि वह मेरी ज़िंदगी के सारे झमेले सुलझा देगा, लेकिन ऐसा नहीं हुआ।
मैं अभी भी मैं ही हूँ, तो शायद उसके बजाय मुझे थेरेपी ले लेनी चाहिए थी।
उसका विकल्प यह है। क्या अब तुम थेरेपी ले रही हो?
- नहीं। - अच्छी बात है।
हाँ।
मुझे लगता है उसने यह किया कि मुझे तुम तक पहुँचा दिया...
और तुम मेरे लिए बने थे और तुम मेरी ज़िंदगी का हिस्सा हो।
जब हालात बहुत मुश्किल हो जाते हैं, तुम मेरा साथ देते हो।
हम मिलकर उसका सामना करते हैं, और मुझे लगता है यह बहुत सुंदर बात है।
इसके लिए मैं ख़ुद को बहुत ख़ुशक़िस्मत समझती हूँ।
देखो, मुश्किलों के दौर में तुम्हारी ज़िंदगी में होना मुझे पसंद है, तो...
देखा?
- वह काम कर गया। - हो गए शुरू।
- मैं मज़ाक़ नहीं कर रहा हूँ। - तुम पक्का मज़ाक़ करने वाले हो।
मैं मज़ाक़ नहीं करूँगा। क़सम से।
तुम्हें टेस्ट बिल्कुल पसंद नहीं है।
मतलब, वह मेरे लिए नहीं है।
मैं वह टेस्ट नहीं दूँगा,
लेकिन मैं तुम दोनों जैसे कपल्स को देखता हूँ और ज़ाहिर है यह काम करता है, तो...
शुक्रिया, दोस्त। सुनकर अच्छा लगा।
मतलब, मुझे और लॉरा को तो निश्चित तौर पर यही लगता है।
मैं इसे इंटरवल में जाने के लिए पैसे देने की कोशिश कर रहा था।
- तो जाना चाहिए? - हाँ।
मतलब, अगर आपके पास चार घंटे हैं, और आपको ख़ुद से नफ़रत है, तो ज़रूर।
- चार घंटे? - बिल्कुल जाना चाहिए।
हे भगवान।
- अरे, दोस्तों। - हमारा घर आ गया।
क्या? ओह, तो, हम वहाँ रहते हैं।
हमें शायद एक और ड्रिंक के लिए जाना चाहिए। क्या लगता है?
- मुझे... - एक और?
- सुनो, तुमसे मिलकर बहुत अच्छा लगा। - तुमसे मिलकर अच्छा लगा, यार।
- साथ में लंच करते हैं? - बधाई हो।
- तुमसे मिलकर बहुत अच्छा लगा। - तुमसे मिलकर अच्छा लगा।
मुझे... मुझे सुबह छह बजे उठना है, तो अगर तुम लोग जाना चाहो तो जाओ।
- एक और ड्रिंक? - मुझे...
कुछ सेमीनार हैं जिनकी मैंने अभी तक तैयारी नहीं की है, तो...
सच कहा। बात तो सही है।
लेकिन तुम जाओ।
तुम्हें चलना चाहिए।
नहीं, मेरी कुछ ज़रूरी मीटिंग वग़ैरह हैं। मैं नहीं जा सकता।
तुमसे मिलकर अच्छा लगा।
ठीक है।
- मुझे तुम ज़िम्मेदारियाँ निभाते अच्छे नहीं लगते। - हाँ, यह बकवास है।
- बाद में मिलते हैं। ख़याल रखना। - बाय।
- चीयर्स। - चीयर्स, दोस्त।
तुम्हारी रात अच्छी बीते। आराम से जाना।
सुनो।
सुनो। क्या हुआ?
मैं ठीक हूँ।
क्या हुआ?
मुझे पता ही था। मुझे पता था।
- तुम क्या कह रही हो? - मुझे पता था। मैं कमबख़्त कितनी बड़ी बेवक़ूफ़ हूँ।
- ऐंड्रिया। - सब ठीक है।
कोई बात नहीं। मुझे हमेशा से पता ही था।
ऐंड्रिया। सुनो।
मुझसे बात करो।
मैं बस घर जाना चाहती हूँ।
- हे! - हे!
कैसी हो तुम?
- बेहतरीन! तुम कैसे हो? - मैं बढ़िया हूँ।
- चलो। - ठीक है।
तुम्हें मुझे लेने आने की ज़रूरत नहीं थी। मैं कैब ले सकता था।
क्या वहाँ मौजूद लोगों से तुम्हें बात नहीं करनी थी?
हे भगवान। नहीं, उन लोगों से दूर जाने का तो मुझे बहाना चाहिए था।
वे मुझे देखते हैं और कहते हैं, "हमारी संवेदनाएँ आपके साथ हैं।"
और मैं कहती हूँ, "शुक्रिया।"
और फिर वे बस घूरते रहते हैं, जैसे उसके बाद मुझे कुछ और बोलना चाहिए।
मतलब, नाटक में लिखा क्या है?
ऐसे में क्या करना चाहिए? मुझे कोई अंदाज़ा नहीं है।
मुझे लगता है तुम्हें कहना चाहिए,
"शुक्रिया, लेकिन वह समलैंगिक लोगों से बहुत नफ़रत करते थे।"
- आपको देखकर अच्छा लगा। - आपको देखकर अच्छा लगा।
शुक्रिया। आने के लिए शुक्रिया।
- हैलो। - तुम्हें देखकर अच्छा लगा।
हाँ, आपसे मिलकर अच्छा लगा।
उन्होंने 42 साल तक रिटायरमेंट नहीं लिया।
वह एक महत्वपूर्ण पड़ाव आने पर रिटायर होना चाहते थे, लेकिन वह ख़ुद को रोक नहीं पाए।
और जब वह आख़िरकार रिटायर हुए,
उसकी वजह यह थी कि उनके शरीर ने उनका साथ छोड़ना शुरू कर दिया था।
उनके पुराने कर्मचारियों से
उनके क़िस्से सुनकर बहुत अच्छा लग रहा है कि वह किस तरह के इंसान थे,
कि वह एक सभ्य आदमी थे, उसूलों से चलने वाले।
वह ज़िद्दी भी थे। वह बहुत ज़िद्दी थे।
और वे रंजिशें ऐसे सम्भालकर रखते थे जैसे कोई क़ीमती रत्न हों।
मुझे याद है जब मैं छह साल की थी, वह मुझे अपने दफ़्तर ले गए थे,
और मैंने उनके सेक्रेटरी के बिन में पॉटी कर दी।
लेकिन उन्होंने मुझे उसके लिए कभी माफ़ नहीं किया...
और उन्होंने इसका ज़िक्र मेरे हर एक बॉयफ़्रेंड के सामने किया।
मुझे कुछ लिख लेना चाहिए था।
मतलब तुमने बिन में पॉटी वाली बात सोचकर नहीं बोली थी?
क्या वह बहुत बुरा लगा?
मैं तो भावुक हो गया था।
क्या तुम्हारे पास कुछ और तगड़ा माल है?
माफ़ करना, मैं एक शोक सभा में नशे की ज़्यादा गोलियाँ नहीं लाया।
मैं बेवक़ूफ़ हूँ।
मैंने तुम्हारे और ऐंड्रिया के बारे में सुना।
जो भी हो, मुझे तुम दोनों की जोड़ी बहुत अच्छी लगती थी।
हमारी जोड़ी अच्छी थी।
क्या किया तुमने?
कुछ नहीं, लेकिन यह सोचने के लिए शुक्रिया कि मैंने ही कुछ किया होगा।
शुक्रिया की कोई बात नहीं।
पता नहीं।
मुझे लगता है वह रिश्ता बस...
शायद हम दोनों में से किसी के लिए भी काफ़ी नहीं था।
लूक मेरे साथ बहुत अच्छा रहा है।
वह हमेशा शांत रहता है।
वह एक बहुत अच्छा डैड है।
उसे पता है कि हम दोनों के साथ कब उसे बहरे होने का दिखावा करना है।
वह बहुत मेहनत करता है और वह कभी भी शिकायत नहीं करता।
तुम्हें पता है किसी ऐसे इंसान से शादी करना कितना थकाने वाला...
उसके सामने हम सब बुरे नज़र आते हैं।
उसके होने भर से मुझे अपराधबोध होने लगता है।
देखो तो उसे।
तुम्हारी बच्ची की देखभाल कर रहा है, जबकि तुम यहाँ ड्रग्स ढूँढ रही हो।
क्या मैं कुछ कह सकती हूँ?
हे भगवान। यह तो शुभ संकेत नहीं लग रहा है।
मुझे लगता है तुम्हें अपने डैड से सम्पर्क करना चाहिए।
लॉरा।
जानती हूँ कि तुम्हें लगता है तुम बहुत मज़बूत दिल वाले इंसान हो और तुम्हें किसी चीज़ की ज़रूरत नहीं है, पर...
कुछ ऐसी बातें होती हैं जो तुम कहना चाहोगे और फिर बहुत देर हो चुकी होगी।
माफ़ करना। मुझे तो पता तक नहीं है कि तुम दोनों के बीच क्या हुआ था।
- माफ़ करना। मेरा अपने जज़्बात पर क़ाबू नहीं है। - नहीं। मुझे माफ़ कर दो।
मैंने यह बात किसी को नहीं बतायी...
लेकिन मुझे अपने डैड का सामान चेक करना था।
और...
मुझे पुरानी पोर्न फ़िल्मों का एक पूरा बक्सा मिला।
जिस पर तुम्हारा पूरा हक़ है।
यह तो बेहतरीन ख़बर है। ऐसी विरासत पाकर मैं बहुत ख़ुश हूँ।
- तुम्हारे डैड भी यही चाहते। - हाँ।
हाँ।
वाह।
मुझे एक ख़तों का बक्सा भी मिला।
और वे ख़त डैड और एक ऐसी औरत के थे,
जिसके साथ शायद डैड मेरे जन्म से पहले रहे होंगे।
उसमें सैंकड़ों ख़त हैं।
और उन सब में वह डैड को बता रही है कि उसका दिन कैसा रहा,
और उसे डैड की कितनी याद आती है और यह कि उसने डैड के फ़ैसले पर कभी सवाल नहीं उठाया।
लेकिन उसकी ज़िंदगी में एक भी दिन ऐसा नहीं जाता, जब वह नहीं, मतलब...
और डैड हमेशा उसके ख़त का जवाब देते थे।
वह उससे कभी मिलते नहीं थे। वह बस उसे ख़त लिखते थे।
और उन्होंने वे ख़त अपने पास रखे थे।
हर एक ख़त।
उन ख़तों में बहुत प्यार झलकता है।
मैंने डैड और मेरी मॉम के बीच कभी ऐसा प्यार नहीं देखा।
भगवान।
हाँ।
उन्हें पढ़कर मेरा दिल टूट गया। मतलब, डैड उसके पास ही क्यों नहीं चले गए?
क्योंकि वह तुम्हारी मॉम के साथ थे।
क्योंकि उनकी ज़िंदगी में तुम थीं।
क्योंकि वह एक सभ्य आदमी थे।
क्योंकि...
ज़िंदगी ऐसी ही होती है।
है ना?
हमारे लिए बीयर ले आओ।
ठीक है, जान।
जिस दिन मैंने टेस्ट दिया था,
क्या तुमने पैसे इसलिए दिए थे क्योंकि तुम्हें लगा था कि हो सकता है मेरे सोल मेट तुम हो?
नहीं।
तुम्हें देखकर अच्छा लगा।
आने के लिए शुक्रिया।
शुक्रिया। आपका आभार।
- अरे, यार। - अरे।
- तुम्हें देखकर अच्छा लगा। - तुम कैसे हो, यार?
- पता ही है। - हाँ।
आने के लिए शुक्रिया।
- अच्छी सभा रही। - शुक्रिया।
पता है, लॉरा घबरायी हुई थी?
- तो... - उसने अच्छा बोला।
उसने अच्छा बोला।
हाल में काफ़ी मुश्किल समय रहा है।
मुझे लगता है उसे तुम्हारी ज़रूरत है।
वह यह बात कभी स्वीकार नहीं करेगी, लेकिन तुम्हें पता है वह कैसी हो जाती है।
हाँ। मैं समझता हूँ।
हाँ, पिछले महीने वह एक हफ़्ते बिस्तर से नहीं उठी।
मैंने उसे उतनी बुरी हालत में कभी नहीं देखा।
उसने मुझे यह नहीं बताया।
पता है, हमेशा से तुम ही वह इंसान हो जिसके पास वह जाती है,
जब उसे अपना दिमाग़ शांत करना होता है।
और तुम दोनों के मज़ाक़ मुझे कभी समझ नहीं आएँगे।
और...
पता है, ज़रूरत के समय तुम हमेशा उसके साथ रहे हो।
और मैं बस यह कहना चाहता हूँ कि मैं इस बात की बहुत क़द्र करता हूँ। बहुत ज़्यादा, हम दोनों करते हैं।
कोई बात नहीं।
- शुक्रिया, यार। - शुक्रिया।
- ठीक है। मुझे... - हाँ, तुम्हें जाना चाहिए।
- मैं थोड़ी देर में तुमसे मिलता हूँ। ठीक है? - हाँ।
अरे, दोस्तों।
आज रात तुम क्या करने वाली हो? अभी तक कुछ सोचा है?
शायद तुम ट्रॉल्स को देख सकती हो कि वे क्या कर रहे हैं।
- मुझे नहीं देखना... - हे।
हे।
- मुझे जाना होगा। - तुम मज़ाक़ कर रहे हो?
मुझे आठ बजे तक पहुँचना है। काम के सिलसिले में। बड़े बॉस का मामला है।
प्लीज़ रुक जाओ।
तुम्हें इन लोगों में से कम से कम कुछ से तो बात करनी होगी।
मुझसे यह मत करवाओ।
हे। तुमसे मिलकर अच्छा लगा।
मेरी संवेदनाएँ तुम्हारे साथ हैं।
तुम सच कह रहे हो?
लगता तो यही है।
साशा।
बाप रे। कितनी दमदार हो।
चलो, डैडी को ढूँढते हैं।
- डैडी। - क्या हुआ?
मैं नहीं जाना चाहती, डैडी।
तुम कहाँ जाना चाहती हो?
धत्।
लॉरा।
धत्।
- हे। - हे।
चलो, यह क़िस्सा ख़त्म करते हैं। मुझे वापस जाना है।
- तुम कॉफ़ी लोगी? - हाँ।
हे। क्या मुझे दो ब्लैक कॉफ़ी मिल सकती हैं प्लीज़?
- बेशक, मिल सकती हैं। - बढ़िया। शुक्रिया।
- यह लीजिए। - शुक्रिया।
मुझसे मिलने के लिए शुक्रिया।
मैं पुलिस सुरक्षा लेने के बहुत क़रीब हूँ।
लॉरा। मेरी ज़िंदगी जहन्नुम बन गयी है।
तुम मेरे घर आती हो, बहुत अच्छा लगता है। तुम बिना कुछ कहे वहाँ से चली जाती हो।
मैं तुम्हें मैसेज कर रहा हूँ, कॉल कर रहा हूँ।
मुझे यह भी नहीं पता था कि कहीं तुम्हें कुछ हो तो नहीं गया।
मैं तुम्हारे ऑफ़िस में सिर्फ़ यह देखने आया था कि तुम अभी भी ज़िंदा हो।
मुझे समझ नहीं आ रहा है कि क्या हुआ है।
तुमने मेरा ग़लत फ़ायदा उठाया।
तुम मेरे घर सुबह के दो बजे आयी थीं।
मेरी हालत बहुत नाज़ुक थी।
तुमने मुझे चूमा था, लॉरा।
मैं अपने डैड की मौत के सदमे में थी।
तुमने मेरे सबसे बुरे समय में मेरा फ़ायदा उठाया।
- उसके लिए मैं तुम्हें माफ़ नहीं करूँगी। - तुम ऐसे मत दिखाओ कि सब कुछ मैंने किया था।
मैं शादीशुदा हूँ।
काश मैं... उस पूरी घटना को अपनी ज़िंदगी से मिटा सकती।
क्योंकि मुझे ख़ुद से बहुत नफ़रत हो रही है।
और मुझे घर जाना है, और इस एहसास के साथ जीना है।
और तुम्हारी तो ऐश है। तुम जिसके साथ चाहे सो सकते हो।
तुम कमबख़्त यह क्या कह रही हो, लॉरा?
मेरा दिमाग़ ख़राब हो रहा है।
तुम ऐसे दिखावा नहीं कर सकतीं कि उसका कोई मतलब नहीं था।
कोई मतलब नहीं था। उसका कोई मतलब नहीं था।
मैं यहाँ तुम्हें यह साफ़-साफ़ बताने आयी हूँ कि मुझसे एक बहुत बड़ी ग़लती हो गयी है।
- और अब मैं जा रही हूँ। - लॉरा।
लॉरा, यह बेवक़ूफ़ी है। बैठ जाओ।
मैं तुमसे कह रही हूँ प्लीज़ मुझे अकेला छोड़ दो।
मैं सच में तुमसे दोबारा नहीं मिलना चाहती।
- मैडम। - अजीब हरकतें मत करो।
- आप ठीक हैं, दोस्तों? स्वागत है। - हे, कैसे हो तुम?
- सफ़र कैसा रहा? - हाँ। अच्छा रहा, शुक्रिया।
ये मैं ले चलता हूँ।
इस तरफ़ आ जाइए।
मिस्टर और मिसेज़ टैविस्टॉक, आपके कमरे में आपका स्वागत है।
- वाह। - बहुत-बहुत शुक्रिया। शुक्रिया।
सुनो। मैं बता दूँ कि मैंने नहीं कहा था कि हम शादीशुदा हैं,
मैंने बस दो लोगों के लिए कमरा बुक किया था।
ओह, नहीं। जानती हूँ। मुझे वह सुनकर बहुत हँसी आयी थी।
ठीक है। अच्छा।
कमबख़्त यह क्या? देखो तो यह बाथरूम कितना बड़ा है।
इतने बड़े तो बेडरूम भी नहीं होते।
वाह। यह बहुत बड़ा है।
मन करे तो इसमें सो भी सकते हैं।
कुछ ज़्यादा ही अजीब है।
हाँ।
बढ़िया।
शैम्पेन।
"हॉट स्टोन ब्लिस।"
"मिस्टिक रेनफ़ॉरेस्ट रैप।"
लोग यह करते हैं?
मुझे बहुत घबराहट हो रही है।
मुझे भी बहुत घबराहट हो रही है।
इसीलिए शायद मैं ट्रीटमेंट के नाम गिना रहा हूँ।
- तुम क्या करना चाहती हो? - पता नहीं।
शायद...
शायद मुझे एक फ़ोन कर लेना चाहिए और फिर मैं अपना फ़ोन बंद कर सकती हूँ।
और फिर मुझे उसकी फ़िक्र नहीं होगी, ना ही मैं उस बारे में सोचती रहूँगी।
सही कहा।
क्यों ना मैं तैरने चला जाऊँ और तुम आराम से फ़ोन कर लो?
ठीक है।
- साइमन। - हाँ?
यह बहुत, बहुत अच्छा है।
शुक्रिया।
गुड लक।
- शुक्रिया। - थोड़ी देर में मिलता हूँ।
क्या तुमने रॉबी से बात की?
मुझे लगता है यह सही फ़ैसला है।
हाँ।
हाँ, बढ़िया। मेरी आज तीन मीटिंग थीं,
और इसलिए अब मैं शायद बस इस जगह का लुत्फ़ उठाऊँगी।
और यहाँ बहुत बड़ा बाथरूम है, तो मैं शायद अच्छे से नहाऊँगी और...
हाँ।
क्या तुम उसे मेरी तरफ़ से एक बड़ी सी चुम्मी दोगे?
हाँ। मैं भी तुमसे प्यार करती हूँ।
बाय।
मैं सहज दिखने की कोशिश कर रहा था।
ओह, जान। तुम हमेशा सहज ही रहते हो।
क्या अब आप अपनी टेबल पर आना चाहेंगे, सर?
पता है क्या? माफ़ी चाहूँगा। क्या मैं टेबल कैंसिल कर सकता हूँ?
मैं बस यहीं बैठकर पी लूँगा। शुक्रिया।
हैलो।
दिन अच्छा रहा?
मैं सैर करने चली गयी थी।
मुझे बहुत ज़्यादा घबराहट होने लगी थी।
मैंने घर जाने के बारे में सोचा। लगभग चली ही गयी थी। वापस आ गयी।
फिर मैं नहायी। अब बेहतर महसूस हो रहा है।
तुम?
हाँ। मैं तैरने गया था।
मुझे लगा मैं तुमसे दोबारा कभी नहीं मिल पाऊँगा। ख़ुद को डुबोने की कोशिश की।
डुबो नहीं पाया, तो मैंने सोचा... उसके बजाय शराब पीकर ही मरने की कोशिश करता हूँ।
लेकिन अभी भी ज़िंदा हूँ। लेकिन बाक़ी सब मस्त है।
यह जगह बहुत बड़े लोगों के हिसाब वाली है।
हाँ, जानता हूँ।
क्या तुम नशे की गोलियाँ लाए हो?
मुझे सच में लगा था यह तुम्हारा काम है।
धत् तेरे की।
शुक्रिया।
आप कोई ड्रिंक लेंगी, मैडम?
मेरा अनुमान है आप यहाँ एमडीएमए नहीं बेचते? है ना?
मैं माफ़ी चाहता हूँ।
मेरे लिए भी इनकी वाली ही ड्रिंक ले आइए।
शुक्रिया। मैं यह रख देता हूँ। बहुत-बहुत शुक्रिया।
माफ़ करना। मैं बस...
मैं पूरी तरह भूल गयी हूँ कि सामान्य बर्ताव कैसे करूँ।
हाँ क्योंकि यह अजीब है। यह सब कमबख़्त बहुत अजीब है।
तुमसे मिलकर अच्छा लगा। मैं गैरी हूँ।
गैरी। तुमसे मिलकर अच्छा लगा।
मैं हूँ सैरा।
सैरा, सच में?
तो, तुम यहाँ किस सिलसिले में आयी हो, सैरा?
मैं यहाँ एक कॉन्फ़्रेंस के लिए आयी हूँ।
किस चीज़ पर?
ड्रग्स की तस्करी पर।
समर्थन में या विरोध में?
मैं ऐसी नावें डिज़ाइन करती हूँ जो बिना आवाज़ के चलती हैं।
सामान इधर-उधर ले जाने के लिए।
और तुम?
मैं दरअसल फ़रार हूँ।
हाल ही में मैंने अपनी कम्पनी के डेढ़ करोड़ का ग़बन किया है।
तुमने तो कमाल कर दिया।
हाँ। जब तक उन्हें मेरा पासवर्ड पता नहीं चला था।
- वैसे, पासवर्ड क्या था? - गैरीइज़एलेजेंड41।
आपकी ड्रिंक, मैडम।
- शुक्रिया। - कोई बात नहीं।
यह...
मज़ेदार बात यह है कि इत्तेफ़ाक़ से मैं भी एक नाव ख़रीदने की सोच रहा हूँ, सैरा।
मुझे भागकर सेंट लूश्या जाना है।
सेंट लूश्या, सच में?
- यह तो बहुत अच्छी बात है। - बहुत अच्छी।
शायद वहाँ पहुँचने में मैं तुम्हारी मदद कर सकती हूँ।
- अच्छा? - लेकिन एक शर्त है।
मुझे लगा ही था कि कोई शर्त हो सकती है। क्या शर्त है?
मुझे भी ले चलो। मैं तुम्हारे साथ चलूँगी।
यह कैसे हो पाएगा?
हम एकदम सुबह-सुबह यहाँ से निकलेंगे।
सीधा नाव पर सवार होंगे।
हमें सूर्यास्त से पहले सेंट लूश्या पहुँचना होगा।
- नाव की रफ़्तार तेज़ है। - बहुत तेज़।
हमारे वहाँ पहुँचने के बाद क्या होगा?
- हम सारी शराब ख़रीद लेंगे। - पूरे देश की शराब पी जाएँगे।
फिर गोलियों पर उतर आएँगे।
और हेरोइन पर। अगर उनके पास हुई तो।
एक और शर्त है।
क्या शर्त है?
हम हर रोज़ पूरा दिन सेक्स करेंगे,
क्योंकि मेरे जिस्म की भूख बहुत ज़्यादा है।
- सच में? - हाँ। अफ़सोस कि इसे लेकर कोई समझौता नहीं होगा।
तो...
अगर बदले में मुझे नाव मिल रही है।
इसके नाम जाम हो जाए, गैरी।
क्यों नहीं, सैरा?
कमबख़्त ग़ज़ब।
सात तारीख़ रखें तो? क्योंकि तब मैं आयरलैंड में होऊँगी।
मैं उस समय वेल्स में होऊँगा।
फिर भी बात बन जाएगी। हम आधे रास्ते में नाव से मिल लेंगे।
यह तय हो गया।
तुम वेल्स में अपना उबाऊ काम ख़त्म करते ही आयरलैंड में आकर मुझे ढूँढोगे।
क्या तुम कोई सुराग़ दोगी? आयरलैंड में कहाँ?
नहीं। तुम्हें अंदाज़ा लगाना होगा।
या मैं तुम्हें मैसेज कर दूँगी।
जो भी सबसे आसान हो। लेकिन मुझे जाना है।
अगले मंगलवार लूकस साशा को उसकी दादी से मिलवाने ग्लासगो ले जा रहा है।
शायद हम तब एक रात के लिए चुपके से निकल सकते हैं।
अगले हफ़्ते स्पेन में मेरा एक इंटरव्यू है।
तुम्हें मुझे तंग करना अच्छा लगता है?
ओह, हाँ। मैं अपने कार्यक्रम यही सोचकर बनाता हूँ।
अब मैं तुमसे शायद 23 तारीख़ वाले वीकेंड पर ही मिल पाऊँगी।
वह तो बहुत दूर लग रहा है। तब तक मैं क्या करूँगा?
गत्ते पर मेरा चेहरा चिपकाकर उसे अपनी दीवार पर लगा लो।
- और बस हसरत भरी नज़रों से उसे देखता रहूँ? - हाँ।
- उत्तेजना के साथ? - हाँ।
मुझे लगता है तुम एक बहुत अच्छे डैड बनोगे।
क्यों? क्योंकि मेरा बाप कमीना है?
अब।
मेरी मॉम तुम्हारे बारे में पूछ रही थीं।
सच में?
हाँ। कह रही थीं, "वह कैसी है? क्या तुम उससे अभी भी मिलते हो?"
मैंने कहा, "हाँ, मिलता हूँ।" मैंने कहा, "पता है क्या? मैं कभी-कभी मिल लेता हूँ।"
मैंने कहा, "दरअसल हम अभी भी बहुत अच्छे दोस्त हैं।"
उन्हें यह सुनकर बहुत ख़ुशी हुई।
तुमने सच में यह कहा? हम अच्छे दोस्त हैं?
- मैंने कहा हम, मतलब, एक दूसरे के काफ़ी क़रीब हैं। - बहुत क़रीब।
मैंने कहा हम एक दूसरे के इतने क़रीब हैं कि कभी-कभी दरअसल मैं उसके अंदर होता हूँ।
- अब। - आसपास भी नहीं।
तुम कितने बड़े थे जब वे अलग हुए?
बस आठ या नौ साल का था।
क्या उसके बाद भी तुम उनसे मिले थे?
उनकी एक नयी गर्लफ़्रेंड थी और वह पियक्कड़ और डरावनी थी।
और एक वीकेंड पर, डैड मुझे घर से लेने आए थे और हम कार में थे,
और मैंने उनसे कहा कि मैं वहाँ नहीं जाना चाहता।
और मैंने कहा, "क्या हम कहीं घूम-फिर सकते हैं, बस हम दोनों?"
और वह एकदम, एकदम शांत हो गए।
और उन्होंने कार घुमायी,
और वह मुझे वापस मेरे घर छोड़कर चले गए।
और उसके बाद हमने उन्हें कभी नहीं देखा।
तुम्हारे चेहरे पर ये कैसे भाव हैं?
तुम्हें पता है जब तुम मुझसे खुलकर बात करते हो, तो मैं तुम्हारे प्रति आकर्षित होने लगती हूँ?
कमबख़्त ग़ज़ब।
तुम बहुत गंदी हो।
कुछ दिन पहले मुझे बॉस ने बुलाया था।
वे चाहते हैं कि मैं हॉन्ग कॉन्ग में एक ऑफ़िस खोलूँ।
वे अंतर्राष्ट्रीय स्तर पर काम शुरू करना चाहते हैं।
यह तो एक काफ़ी बड़ा मौक़ा लग रहा है।
हाँ।
मुझे बहुत दूर जाना पड़ेगा।
हाँ।
ठीक है। मैं तुम्हें छोड़ आता हूँ।
नहीं, कोई बात नहीं।
- पक्का? - हाँ।
शुक्रिया।
मैं लूकस को नहीं छोड़ सकती।
और मैं तुमसे ऐसा करने को कभी नहीं कहूँगा।
मैं तुमसे प्यार करती हूँ।
अच्छा?
मैं भी तुमसे प्यार करता हूँ।
अब दफ़ा हो जाओ।
शायद क्लेयर अभी अंदर गयी है।
हे, साइमन। साइमन।
हे।
हे, दोस्त।
- तुम्हें देखकर अच्छा लगा। - मुझे भी।
- हैलो, दोस्त। - हैलो, कमीने इंसान।
क्या हाल हैं?
हाँ। बढ़िया।
क्या हम चलें... क्या हम अंदर चलें?
- हाँ? - हाँ, हाँ।
- बढ़िया। - पार्किंग ठीक से हो गयी?
- बस थोड़ी ही दूरी पर। - ओह, बढ़िया।
सुनो...
अच्छा होगा अगर तुम और मैं बाद में अच्छे से बात कर सकें।
हाँ। ज़रूर।
बहुत बढ़िया।
कैसे हो तुम? आज का दिन अच्छा जाएगा।
देवियों और सज्जनों, प्लीज़ दोनों दुल्हनों के लिए खड़े हो जाएँ।
ख़ूबसूरत!
तुम यहाँ हो।
- अरे, दोस्त। कैसे हो तुम? - हे।
- बढ़िया, यार। हे। - रात अच्छी बीत रही है?
हाँ। बढ़िया। तुम्हारी?
हाँ। शानदार। ओह, हाँ। तुम्हारे लिए एक ड्रिंक ले लेते हैं।
मैंने अभी-अभी पूरा राउंड ऑर्डर किया था। क्या तुम्हें कुछ चाहिए?
- हाँ, भाड़ में जाए। टकीला। - ठीक है।
ज़रा सुनो, दोस्त। माफ़ करना। क्या मुझे एक टकीला भी मिल सकती है?
- चीयर्स। - शुक्रिया।
- तो, कैसे हो तुम? तुम ठीक हो? - हाँ। मैं अच्छा हूँ। तुम कैसे हो?
हाँ। दरअसल सब कुछ काफ़ी अच्छा है।
साशा इस उम्र में बहुत प्यारी लगती है,
और लॉरा...
लॉरा अभी बहुत अच्छी हालत में है। तो, मुझे लगता है मैं बहुत क़िस्मत वाला हूँ।
मुझे यह सुनकर बहुत ख़ुशी हो रही है।
शुक्रिया।
सुनो, साइमन, मुझे तुमसे पूछना पड़ेगा।
क्या तुम्हारे और लॉरा के बीच कुछ हुआ है?
क्या मतलब है तुम्हारा?
पता नहीं। क्या कुछ हुआ है?
मुझे लग रहा है जैसे हम तुमसे, मतलब, एक साल बाद मिल रहे हों, यार।
देखो, जो भी बात हो, मुझे यक़ीन है हम उसे सुलझा सकते हैं।
मुझे यक़ीन है लॉरा तुम्हें याद करती होगी। मैं तो करता हूँ।
यार, नहीं।
हमारे बीच कुछ नहीं हुआ है। मतलब, हमारी दोस्ती पहले जैसी ही है, शायद।
कम से कम मेरी तरफ़ से।
मैं बस कमबख़्त काम में बहुत व्यस्त था।
सच यह है कि मैं किसी से भी नहीं मिला।
ठीक है। हाँ। पक्का यही बात है?
मुझे तो यही लगता है। हाँ। उसने कुछ कहा था क्या? मैं...
- नहीं। नहीं, देखो... अरे, देखो... - हाँ। वह...
- ...अच्छा है। मुझे ख़ुशी हुई। मुझे फ़िक्र हो रही थी। - ठीक है।
वह बस... कमबख़्त तुम्हारा हमारी ज़िंदगियों में होना हमारे लिए बेहतर है।
- तो... - यार, यह...
- तुम बहुत नेकदिल हो, और मैं इसकी क़द्र करता हूँ। - कोई बात नहीं।
रुको। तो, सुनो, क्या चल रहा है?
लॉरा ने बताया कि तुमने हॉन्ग कॉन्ग में नौकरी कर ली है।
नहीं। मुझे उसे छोड़ना पड़ा। मैं...
यहाँ बहुत कुछ चल रहा है।
चीयर्स, दोस्त। अच्छा, अच्छा।
ठीक है, हाँ। कई चीज़ों ने तुम्हें यहाँ रोका हुआ है।
मुझे यह ले जाकर देना चाहिए, क्योंकि ये...
- नहीं। जानता हूँ, माफ़ करना। - नहीं। तुम... मुझे अच्छा लगा हम बात कर पाए।
- सही कहा। मुझे भी। - सुनो, मैं थोड़ी देर में मिलता हूँ।
- ठीक है। थोड़ी देर में मिलते हैं। - शुक्रिया।
यहाँ थोड़ा नाच-गाना चल रहा है। तुम शराब पीकर गाड़ी मत चलाना।
नहीं। इसमें एल्कोहल नहीं है।
बढ़िया आदमी हो। ठीक है, मैं तुमसे थोड़ी देर में मिलता हूँ।
एम्स्टरडैम जाने वाली एसके-84 फ़्लाइट गेट नम्बर दस से दस मिनट में उड़ने वाली है।
अंतिम कॉल। एम्स्टरडैम जाने वाली एसके-84 फ़्लाइट।
हे। तुम कहाँ हो?
हे। देखो...
मैं अभी भी घर पर हूँ। मुझे नहीं लगता मैं पहुँच पाऊँगी।
- मज़ाक़ कर रही हो? - जानती हूँ। माफ़ कर दो।
मैंने कहा था कि मैं प्रेस के लिए जेनी के साथ जा रही हूँ,
और फिर, वह मुझसे सम्पर्क नहीं कर पायी।
उसने लूकस को फ़ोन कर दिया और यहाँ कमबख़्त बवाल शुरू हो गया है।
क्या तुम पहुँच गए हो?
हाँ। कमबख़्त बेवक़ूफ़ों की तरह डिपार्चर एरिया में खड़ा हूँ।
मुझे माफ़ कर दो। मैं वहाँ आना चाहती हूँ।
नहीं। माफ़ी मत माँगो। कोई बात नहीं। यह सुनकर बस... निराशा हुई।
शायद तुम्हें फिर भी चले जाना चाहिए।
तुम्हारी अकेले की अच्छी ट्रिप हो जाएगी। सब चीज़ें बुक हैं।
नहीं। तुम्हारे बिना इसका कोई मतलब नहीं है।
मुझे माफ़ कर दो।
प्लीज़ माफ़ी माँगना बंद करो। मैं तुमसे...
- लॉरा, तुमने कार की चाबी कहीं देखी है? - ...नाराज़ नहीं हूँ। मैं बस...
- शायद मुझे जाना होगा। माफ़ कर दो। - ...मैं बहुत उत्साहित था...
दरअसल...
हाँ।
मुझसे गाड़ी चल नहीं रही है!
- मैं कितना ख़राब खेलती हूँ। तुम्हारी कुर्सी हिल रही है? - नहीं।
बहुत ख़ूब। आप जीत गए!
हाँ। ख़ूबसूरत।
हाँ।
ठीक है, ज़्यादा दूर मत जाना।
गेम ओवर। दोबारा कोशिश करना चाहेंगे?
- बकवास। - गेम ओवर।
- ठीक है। "डाउन द क्लाउन?" - हाँ।
धत्। लूकस, मुझे माफ़ कर दो। मुझे तारीख़ों का बिल्कुल भी अंदाज़ा नहीं रहा।
हाँ। नहीं, नहीं, नहीं। कोई बात नहीं। कोई परेशानी नहीं होगी। मैं उसे कैंसिल कर सकती हूँ।
हाँ। मैं कल सुबह-सुबह घर आ जाऊँगी।
मैं जल्दी निकल सकती हूँ। नहीं, नहीं, नहीं। कोई परेशानी नहीं होगी।
मेरी तरफ़ से उसे चुम्मी देना, ठीक है? प्यार तुम्हें।
क्या तुम कभी ऐंड्रिया के बारे में सोचते हो?
कभी-कभी।
वह जानती थी, है ना?
क्या तुम उससे प्यार करते थे?
मैंने कोशिश की थी।
मुझे अफ़सोस है।
कोई बात नहीं।
उसके साथ मेरा रिश्ता ऐसा कभी नहीं था जैसा तुम्हारे साथ है।
जानती हूँ, लेकिन वह तुम्हारे साथ बीते हर पल को याद करके यही सोचती होगी
कि जब तुमने "मैं तुमसे प्यार करता हूँ" कहा था, तुम यह दिल से कह रहे थे या नहीं।
क्या हो रहा है?
हम लोगों को दुःख देते हैं।
और वे यह जानते तक नहीं कि हम उनके साथ ऐसा कर रहे हैं।
लोग तलाक़ भी लेते हैं।
मत करो।
इस दुनिया में यह आम बात है।
हमारी एक बच्ची है।
जिनके बच्चे होते हैं, वे लोग भी।
मैं लूकस को नहीं छोड़ूँगी।
मुझे नहीं लगता कि तुम सच में यह समझते हो कि मेरे लिए यह कितना पेचीदा है।
तुम्हें लगता है मेरे लिए यह आसान है?
पता है हमारे एक दूसरे से दूर जाने के बाद क्या होता है?
मुझे, मतलब, अकेले घर जाकर, अँधेरे में बैठना पड़ता है
और तब तक बस इंतज़ार करना पड़ता है जब तक तुम दया करके मुझसे दोबारा मिलने नहीं आतीं।
और मेरा एक पति है, और एक बच्ची है, और एक बहुत अच्छी ज़िंदगी जिसे मैं बर्बाद करती जा रही हूँ।
और जब कभी वह मुझसे अच्छा बर्ताव करता है, मुझे कमबख़्त ख़ुद से बहुत घिन आती है।
मुझे पता है। मैं समझता हूँ।
नहीं, तुम नहीं समझते हो।
तुम नहीं समझते हो। तुम मेरी ज़िंदगी के सिर्फ़ ख़ुशहाल पलों के हिस्सेदार हो।
माफ़ करना। यह बहुत... तुम्हारे लिए यह बहुत आसान है। सच में आसान है।
तुम क्या कर रहे हो?
मैं कमबख़्त अपने अंडरवियर में बहस नहीं करने वाला।
ठीक है। तो क्या मैं भी कपड़े पहन लूँ?
अब यह मेरे लिए काफ़ी नहीं है।
तुम क्या कह रहे हो?
तुम्हें उसे छोड़ना होगा।
ऐसा मत बोलो। तुमने मुझसे वादा किया था।
हाँ। वह सालों पहले की बात है।
नहीं। तुमने मुझसे वादा किया था।
लोग बदलते हैं, लॉरा। मुझे बदलने का हक़ है।
मुझे नहीं लगता कि तुम्हें और ज़्यादा की चाहत करनी चाहिए, साइमन।
कुछ चीज़ें मैं तुमसे जानबूझकर छुपाती हूँ,
क्योंकि मुझे सच में नहीं लगता कि तुम उन्हें सम्भाल पाओगे।
मैं बस यही चाहता हूँ। मैं इतना ही चाहता हूँ कि मैं हर हालात में तुम्हारे साथ रहूँ।
लेकिन मैं ऐसा नहीं चाहती।
हमारा रिश्ता ऐसा नहीं है। उसके लिए मेरे पास कोई है।
मैं लूकस से प्यार करती हूँ। सच में, और मैं उसे छोड़ना नहीं चाहती। मैंने तुमसे कहा था।
मुझे माफ़ कर दो।
शायद तुम्हें टेस्ट दे देना चाहिए।
वह कारगर है। सच में काम करता है। हो सकता है वह तुम्हारे लिए अच्छा रहे।
यह तुम्हारा जवाब है?
मैं चाहती हूँ तुम ख़ुश रहो।
मुझे टेस्ट देने की ज़रूरत नहीं है। मुझे पहले से पता है। वह तुम हो।
मेरी सोल मेट तुम हो।
लेकिन मैं नहीं हूँ।
मैंने हमेशा तुम्हारा साथ दिया है। मुझसे यह मत कहो कि मैं सिर्फ़ तुम्हारे ख़ुशहाल पलों का हिस्सेदार हूँ।
मैंने अपनी आधी ज़िंदगी तुम्हारे लिए क़ुर्बान की है, क्योंकि मैं तुमसे प्यार करता हूँ। क्या यह बात साफ़ नहीं है?
पर इस रिश्ते में हमेशा से इससे ज़्यादा कुछ नहीं होने वाला था।
हाँ।
कमबख़्त हद है।
तुम सच में यहाँ से जा रहे हो?
इतने बेवक़ूफ़ मत बनो। तुम कमबख़्त बच्चे जैसा बर्ताव कर रहे हो।
तुम कमबख़्त बच्चे जैसा बर्ताव कर रहे हो, साइमन। वापस आ जाओ।
तुम कमबख़्त बच्चे जैसा बर्ताव कर रहे हो।
लेकिन मेरी फ़िक्र मत करना, क्योंकि मैं तुम्हारे बिना भी कमबख़्त ठीक ही रहूँगी।
हाँ। तुम तो ठीक रहोगी ही।
हद है।
- हे। - बैठे रहो।
- हैलो। तुमसे मिलकर अच्छा लगा। - हैलो।
- आने के लिए शुक्रिया। - माफ़ करना। मुझे देर हो गयी।
मज़ाक़ कर रही हो? यह लंदन है। इस समय भीड़ रहती है।
- तुम तो भागकर आयी होंगी। - हाँ।
हैलो।
हैलो। तुम्हें देखकर बहुत अच्छा लग रहा है।
हाँ।
मैनी ने एक बार मेरी मैगज़ीन के लिए कुछ काम किया था।
उसने बताया कि तुम्हारा डेट करने का अनुभव लगातार ख़राब रहा है।
- उसने ग़लत नहीं कहा। - अच्छा।
उसने मुझसे कहा, "तुम्हें उससे मिलना होगा,
क्योंकि हाल ही में वह जिससे भी मिली है, हर आदमी बहुत बड़ा कमीना निकला।"
और मैंने सोचा, "तो, क्या, तुम मेरा नाम भी उस सूची में जोड़ रहे हो?"
मैनी ने यह प्रस्ताव इस तरह रखा?
- मैनी ने डेट की बात ऐसे की थी? - बिल्कुल।
- ठीक है। ठीक है। - बढ़िया। शुक्रिया, मैनी।
क्या तुम्हारे साथ कभी ऐसा हुआ है कि तुम किसी इंसान से मिले हों और तुमने सोचा हो,
"आख़िर मैंने ऐसे क्या कहा था जिससे तुम्हें यह लगा कि मेरी इस अजीब इंसान के साथ पट जाएगी?"
- मैं तुम्हारी बात अच्छे से समझ रहा हूँ। हाँ। - हाँ।
- मेरे साथ ऐसा बहुत बार हुआ है। - हाँ।
मैनी ने मुझे बताया था कि तुम्हें टेस्ट से नफ़रत है।
तो, मैं मान गयी।
बिल्कुल नफ़रत है। उसने हम सबकी ज़िंदगियाँ बर्बाद कर दी हैं। तुम्हें क्या लगता है?
हाँ। बिल्कुल।
काश उसका कभी आविष्कार ही नहीं हुआ होता। कमबख़्त वैज्ञानिक लोग।
मुमकिन है धरती पर हम ही दो आख़िरी लोग हैं जिन्होंने अब तक टेस्ट नहीं दिया।
हाँ। इस पर बात करेंगे। मैं अभी आती हूँ।
- उसका नाम पट्रीस है। - पट्रीस।
और वह अर्जेंटीना में रहता है।
हाँ। थोड़ी मुश्किल होती है, लेकिन,
हाँ, इस अक्तूबर में हम फिर से मिलेंगे, और...
हाँ। हम रोज़ बात करते हैं, और वह काफ़ी आकर्षक है।
यह बहुत अच्छी बात है, क्योंकि तुम तो टेस्ट के काफ़ी ख़िलाफ़ थीं।
तो, क्या हुआ?
हाँ। वैसे...
इसकी वजह दरअसल तुम थीं।
क्या? कैसे?
देखो, मुझे पता है कि साइमन के दिल में कुछ तो चल रहा था।
मुमकिन है वह कुछ था। मुमकिन है वह कुछ नहीं था।
मुझे नहीं पता। वह कोई मायने नहीं रखता।
मुझे बस इतना पता है कि वह निश्चित तौर पर तुमसे प्यार करता था।
- और यह कि तुम लोगों के बीच कुछ तो था। - लेकिन मुझे...
मतलब, मुझे साइमन से मिले हुए एक अरसा हो गया है।
हाँ। नहीं। सच कहूँ तो कोई परेशानी नहीं है। मैं यह बात समझती हूँ।
और मैं इसे लेकर बहुत लम्बे समय तक, मतलब, नाराज़ थी,
लेकिन मुझे यह एहसास है
कि इतना समय बीत जाने के बाद भी, तुम अभी भी लूकस के साथ हो।
है ना? और वह अभी भी तुम्हारे साथ है।
और यह रिश्ता हमेशा के लिए है।
और तुम लोग बहुत ख़ुश हो, है ना?
हाँ। हाँ।
मैं... मैं लूकस से प्यार करती हूँ।
हम सच में बहुत ख़ुश हैं।
हाँ। देखा, यही वजह थी। तुम प्रमाण हो।
और जब मैं पट्रीस से मिली, मुझे बस महसूस हुआ।
मैं तुम्हारे लिए बहुत ख़ुश हूँ।
शुक्रिया।
मेरा घर आ गया।
ठीक है।
आज मज़ा आया।
हाँ। मज़ा आया।
क्या हमें दोबारा मिलना चाहिए?
हाँ। ज़रूर। मिलते हैं।
देखा, अपने फ़ैसले ख़ुद करने में कितना मज़ा आता है।
जल्दी मिलते हैं।
- हैलो। माफ़ करना मुझे देर हो गयी। - हैलो, जेनी।
- कोई बात नहीं। मुझे पता ही था जेनी को समय लगेगा। - भाड़ में जाओ।
- तुम्हारी ख़ुशबू अच्छी है। - तुम्हारी ख़ुशबू भी अच्छी है।
- तुम इंट्रो देने के लिए तैयार हो जैसा कि तुमने कहा था? - हाँ, बिल्कुल।
ठीक है, तो हमें बस यहाँ कुछ कुर्सियाँ चाहिए। मुझे लगता है जे तैयार हैं।
क्या उन्होंने सोच लिया है वह कौन सा अध्याय पढ़ेंगी?
हाँ, उन्होंने सोच लिया है।
- उन्होंने कहा था, अध्याय नौ या दस। - ठीक है।
उन्होंने तय नहीं किया है। तुम्हें तो पता है इस समय उनकी क्या हालत है।
- हैलो। - कम से कम यहाँ ड्रिंक्स हैं।
हाँ। प्लीज़।
- हम ले सकते हैं? - शुक्रिया।
हैलो।
साइमन।
- इंडी। - कैसे हो तुम?
- तुम कैसे हो, यार? तुम्हें देखकर अच्छा लगा। - बहुत अच्छा।
इंडी ग्रीष्म अंक के लिए लिखता था, और एकदम समय पर काम पूरा कर लेता था,
- जो कि दुर्लभ है, इसलिए शुक्रिया। - यह सुनकर अच्छा लगा।
यह बात इसने मुझसे तब नहीं कही थी जब मैं इससे पिछली बार मिला था।
तो, आपको ओपनिंग कैसी लगी?
मुझे दरअसल... मुझे यह दिलचस्प लग रही है।
वह कौन है?
वह...
वह मेरी एक दोस्त को डेट करता था।
यह बहुत पहले की बात है, तो मैं उसे सालों बाद देख रही हूँ।
वैसे, वह "कल्चर" की पत्रकार के साथ है, तो उम्मीद है वह हमारे बारे में अच्छा लिखेगी।
तुम आ रही हो?
पता है क्या, जेनी, क्या तुम इंट्रो दे सकती हो?
क्या, क्या हुआ?
मैं बस... मुझे कुछ... मुझे तबियत कुछ ठीक नहीं लग रही है।
हाँ। ज़रूर।
मुझे लोगों के सामने बोलना बहुत पसंद है।
सब लोगों को हैलो और आपका स्वागत है।
आज शाम आपको यहाँ देखकर बहुत अच्छा लग रहा है।
हमने आपके लिए एक बहुत ख़ास शाम का आयोजन किया है।
"अगर वह अपने जज़्बात शब्दों में बयाँ कर भी देती,
उसे यक़ीन था कि क्रेग उसकी भावनाओं को नहीं समझ पाएगा।
क्रेग को देखकर उसे नहीं लगा था कि दिल की बातों का उस पर कोई असर होता होगा।
वह कैसी औरत होगी जिसे एक ऐसे आदमी के बारे में जानकर अच्छा लगा हो,
जिससे उसने पहली बार एक एडल्ट मैसेज सेवा के ज़रिए बात की थी?
लेकिन फिर भी, वह समझ नहीं पायी
कि अगले छह घंटों में मिले एंड्रू के मैसेजों में क्या अलग था।
उसके पास भी भाषा के वही सीमित अक्षर और चिह्न थे।
वही पुरानी शब्दावली, अपनी चालाकियों, कमियों, सीमाओं और तय दायरे के साथ।
वह भाषा की तुलना में एहसास के ज़्यादा क़रीब था।
उन्हीं 26 अक्षरों के टुकड़ों से,
और उन्हीं तरीक़ों से जो इंसानों ने उन्हें जोड़ने के लिए,
और उन्हें अलग-अलग टुकड़ों में तराशने के लिए बनाए हैं, वह एक जुड़ाव पैदा करने में कामयाब हो गया था।"
लॉरा!
तुम बस यूँ ही जाने वाली थीं?
"हैलो, साइमन। कैसे हो तुम?" जैसा कुछ नहीं कहोगी?
हैलो, साइमन। कैसे हो तुम?
मैं अच्छा हूँ। शुक्रिया।
तुम?
तुम अच्छी लग रही हो।
शुक्रिया। तुम भी।
लूकस कैसा है?
वह अच्छा है।
और साशा?
हाँ, वह भी अच्छी है।
बढ़िया।
मैं यहाँ अपनी गर्लफ़्रेंड के साथ आया हूँ।
अच्छी बात है।
हाँ, है तो।
क्या वह तुम्हारी...
मेरी टोस्टर है?
नहीं।
तुम लोग कब से साथ हो?
ज़्यादा समय नहीं हुआ है।
मैं तभी से ज़िंदगी में आगे बढ़ने की कोशिश कर रहा हूँ, जब तुम,
मतलब, मुझे छोड़कर चली गयी थीं।
मैं तुम्हें छोड़कर नहीं गयी थी। तुम छोड़कर गए थे।
प्लीज़, यह मत करो।
मैंने तुम्हें कितनी बार फ़ोन किया था।
हाँ, लेकिन मैं फ़ोन नहीं उठा पायी, साइमन।
मैं फ़ोन... उठा ही नहीं पाती थी।
मैं कैलिफ़ोर्निया जा रहा हूँ।
मुझे एक नौकरी का प्रस्ताव मिला है, और वह एक अच्छा मौक़ा है।
और अब मेरे यहाँ रहने की कोई वजह नहीं है, तो...
नहीं, शायद कोई वजह नहीं है।
मैं एक महीने बाद चला जाऊँगा।
मुझे जाना होगा। मुझे यह बताना होगा कि मैं बाहर क्यों गयी थी।
लेकिन तुम्हें देखकर बहुत अच्छा लगा।
मुझे किसी और से प्यार करना नहीं आता।
मैं सिर्फ़ तुमसे प्यार कर सकता हूँ।
तुम जैसे...
तुम जैसे मेरे लिए कमबख़्त हेरोइन के नशे की तरह हो।
तुमने कभी हेरोइन का नशा नहीं किया।
तुम्हें नहीं पता। शायद मैंने किया हो।
हाँ, मुझे पता है।
वाह।
मुझे यह बहुत पसंद आया।
मुझे समुन्दर में कूदना है। मुझे समुन्दर में कूदना है।
मैंने अपने डैड से सम्पर्क किया।
वाह। यह तो बहुत बड़ी बात है।
वह...
चार साल पहले गुज़र गए।
किसी ने हमें ख़बर नहीं दी।
ओह, भगवान, साइमन। मुझे बहुत अफ़सोस है।
नहीं... अफ़सोस मत करो। यह...
मुझे उनसे मिले हुए, लगभग... 35 साल हो गए थे।
मुझे नहीं पता मेरी क्या अपेक्षा थी,
मैं किस तरह के काल्पनिक समापन की उम्मीद कर रहा था।
ओह, साइमन।
तो, फिर तुमने उन्हें फ़ोन क्यों किया?
मैं अब और किसी चीज़ के लिए पछताना नहीं चाहता था।
मुझे तुम्हें बता देना चाहिए था।
जिस दिन तुमने वह टेस्ट दिया था, मुझे तुम्हें बता देना चाहिए था कि मैं तुमसे प्यार करता हूँ।
मुझे तुम्हें अंदर जाने से रोक लेना चाहिए था।
तुम्हें यह क्यों लगता है कि तुम्हारे कहने से मैं रुक जाती?
चलो, तुम समुन्दर में चलो।
यह क्या है?
एक खिड़की से मेरी लड़ाई हो गयी और मैं हार गया।
वह कैसी दिखती है?
उससे तुम्हारा कोई मतलब नहीं है कि मैं किसी खिड़की के साथ क्या करता हूँ।
उसके दाँत बहुत पैने थे, है ना?
तुम्हें यह वैम्पायर औरत कहाँ मिल गयी?
मैं उससे एक कार पार्किंग में मिला। मैंने उससे कहा, "क्या तुमने कुछ खाया है?"
और उसने क्या कहा?
उसने कहा, "अभी तक नहीं।"
मैंने कहा, "क्या तुम खाने के लिए कहीं चलना चाहोगी?"
मैंने उस स्थिति को ग़लत समझ लिया था।
वाक़ई।
मुझे यह उठाना होगा।
मुझे यह उठाना होगा। मुझे यह उठाना होगा।
हैलो। अच्छी हूँ, तुम कैसे हो?
हाँ, हाँ, हाँ। नहीं, बहुत अच्छा।
सब लोग आ गए थे।
असल में, हमने लगभग एक हज़ार बेच दी होंगी।
हाँ, बिल्कुल। तुम कैसे हो?
ओह, सच में?
क्या कल रात मैं खर्राटे ले रही थी?
वह तुम थीं? मुझे लगा वह समुद्री राक्षस था।
तुम मुझे कैसे पसंद कर सकते हो?
मुझे तुम्हारा खर्राटे लेना बहुत पसंद है। सुनकर बहुत सुकून मिलता है।
कुछ इस तरह...
वे बहुत कामुक होते हैं।
हमारे पास कितना समय बचा है?
कार रास्ते में है।
हम्म। ठीक है।
तुम कब जाओगे?
मैं एक हफ़्ते बाद जाऊँगा।
शायद मैं तुम्हारे साथ चल सकती हूँ।
यह कैसे होगा?
हमें तुरंत निकलना होगा। मैं पहले घर नहीं जा पाऊँगी।
हाँ, तुम घर नहीं जा पाओगी।
हमें सीधा हवाई अड्डे जाना होगा, फिर अमेरिका पहुँचना होगा...
एक अच्छा सा अपार्टमेंट ढूँढना होगा।
बहुत अच्छा। जिसके सारे सोफ़े चमड़े के हों।
सड़े हुए, बकवास सोफ़े। सब वाइप क्लीन।
हम सारी शराब ख़रीद लेंगे।
पूरे देश की शराब पी जाएँगे।
जल्दी से एक ड्रग्स बेचने वाला ढूँढेंगे।
फिर हेरोइन पर उतर आएँगे।
और क्रैक कोकेन पर, अगर उनके पास हुई तो।
अपने ख़ुद के माल से नशा करेंगे।
पूरा दिन सेक्स करेंगे।
लगातार बहुत सारा सेक्स और ड्रग्स।
एक महीने के अंदर हम मर जाएँगे।
लेकिन वह क्या शानदार महीना होगा।
सबसे अच्छा।
क्या मैंने तुम्हारे साथ ग़लत किया?
क्या मतलब है तुम्हारा?
क्या मैंने तुम्हें ख़ुश नहीं रहने दिया?
लॉरा...
तुम्हारे साथ बिताए ये पल...
ये मेरी ज़िंदगी के सबसे ख़ास पल हैं।
मेरे भी।
कार आ गयी है।
मैं तुम्हें छोड़ आता हूँ।
प्लीज़, मत आओ।
सुनो।
मुझे तुम्हारी याद आएगी।
हर एक दिन।
ऑल ऑफ़ यू
उप-शीर्षक अनुवादक : पुनीत कुसुम